Florian Walter a fost dat în urmărire internaţională în baza unui mandat emis de Tribunalul Prahova. Omul de afaceri era căutat din 15 mai, după ce instanţa a emis pe numele lui mandatul de arestare în lipsă, în urma unor percheziţii care au avut loc la data de 6 mai.

Walter a povestit, pentru sursa citată, că locuieşte într-un apartament din Dubai, că se gândeşte la familia sa şi lansează, totodată, câteva acuzaţii dure.

El afirmă, astfel, că cineva a vrut să-l omoare.

“Au vrut sa ma omoare! Puteam sa fiu mort la ora asta!”, a spus la telefon Florian Walter.

Walter declară, totodată, că nu vrea să se întoarcă în România, deoarece nu-şi doreşte să moară aici, însă speră să-şi vadă fiica "după atâtea luni".

“Nu pot sa vin in Romania! De ce sa mor in Romania?. Sper doar ca, dupa atatea luni, sa pot sa-mi vad si eu fiica”, a declarat Florian Walter.